Origo2014.09.04. 16:22
Jogosulatlanul használja a KDNP logóját Wintermantel Zsolt, a Fidesz újpesti polgármester-jelöltje – derült ki a kereszténydemokraták közelményéből. Imsertetésük szerint az újpesti KDNP és a helyi Fidesz között semmiféle választási együttműködés nem jött létre, miután a kereszténydemokraták többszöri, írásban eljuttatott tárgyalási megkeresését válaszra sem méltatták a fiatal demokraták.
Az újpesti kereszténydemokraták egyáltalán nem támogatják Wintermantel polgármester-jelöltségét. A helyi szervezet úgy tudja, a KDNP úgy állapodott meg a Fidesszel, hogy Wintermantel kizárólag a nagyobbik kormánypárt jelöltjeként indul Újpesten. Az újpesti KDNP emellett felszólította Wintermantelt, hogy „választási kampányában kizárólag azzal ékeskedjen, ami az övé.”
Szalma Botond, a KDNP budapesti elnöke az Origónak elmondta, hogy jog lépéseket nem terveznek Wintermantel lépése miatt. Udvariasan megkérjük, hogy mivel a pártok abban állapodtak meg, hogy a KDNP nem támogatja Újpesten a Fideszt, ezért a jelvényünket sem kívánjuk fideszes választási plakátokon látni.
Megkeresésünkre Wintermantel Zsolt a Facebookon annyit közölt, KDNP ügyekben Semjén Zsolt, a párt elnöke kompetens nyilatkozni.
Szalma BotondWintermantel ZsoltÚjpestFideszKDNP